Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1886

102. A XII. Áruosztály 6402 vámtarifaszámának megnevezése után az alábbi KN magyarázatot kell felvenni: „Ez alá a vámtarifaszám alá tartoznak a „különleges technológiával készült” és sportolásra szánt lábbelik, amelyeknek egy- vagy többrétegű öntött, de nem besajtolt talpa van, amely különlegesen tervezett, a függőleges vagy vízszintes mozgások által keltett ütéseket elnyelő szintetikus anyagból készült és olyan technikai különlegességekkel látták el, mint folyadékkal vagy gázzal töltött zárt párnácskák, mechanikus elemek, amelyek az ütéseket elnyelik vagy semlegesítik, illetve különleges anyagokkal, mint a kissűrűségű polimerek. A „sportolásra szánt lábbeli” kifejezés alatt teniszcipőt, kosárlabda cipőt, tornatermi cipőt, edzőcipőt és hasonló cipőket kell érteni, az alábbi lábbelik kivételével: főként vagy kizárólag vadvízi kenuzáshoz, sétához, kiránduláshoz, gyalogtúrához hegymászáshoz használt cipők. Az olyan cipők, amelyeket méretük miatt gyermekek vagy fiatalok hordhatnak szintén lehetnek „sportolásra szánt lábbelik”. Ezzel kapcsolatban az alábbi meghatározásokat kell alkalmazni:

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes